**Vedtekter pr 04.10.2021**

**§1 FORMÅL MED SJØSPORTSENTERET FOR FUNKSJONSHEMMEDE**

Foreningen ”Sjøsportsenteret for Funksjonshemmede”(senere beskrevet

som SFF) skal gi funksjonshemmede tilbud og muligheter til å delta i

sjøaktiviteter, som bla båtturer, padling og sportsfiske med mer.

Foreningen skal også skaffe midler til nødvendig utstyr, slik at

sjøsportsenteret kan fungere etter sin hensikt.

Videre skal foreningen drive PR for sportslige aktiviteter som hører til

senteret.

**§2 MEDLEMSKAP**

2.1 Medlemskap kan tegnes av funksjonshemmede, og andre, som har

interesse for å støtte og/eller drive de tiltak som kommer innunder SFFs

formålsparagraf. Herunder regnes privatpersoner, funksjonshemmedes

organisasjoner/lag/klubber og institusjoner for funksjonshemmede.

2.2 Enkeltmedlemmer betaler en årskontingent fastsatt av styret og

godkjennes av Årsmøtet.

Organisasjoner, lag, klubber og institusjoner betaler en årskontingent

fastsatt av styret. Dette medlemskapet gir rett til en delegat til årsmøtet.

Utover dette må de enkelte medlemmene/beboerne/pasientene tegne

individuelt medlemskap

2.3 For å benytte stedet privat med adgangskode må personlig/ familiemedlemsskap tegnes.

§3 STYRET

3.1 Foreningen ledes av et styre bestående av:

Styreleder

Nestleder

økonomiansvarlig

To styremedlemmer

To varamedlemmer

Styreleder og økonomiansvarlig velges særskilt av årsmøtet.

3.1.1 Kun funksjonshemmede, verger og pårørende kan velges inn i styret.

3.2 Styret velges for to år, varamenn for ett år.

3.3 Årsmøtet velger en valgkomité bestående av 3 medlemmer.

3.4 Styret har ansvaret for den daglige drift og utvikling, og skal drive

etter vedtekter og vedtak gitt av årsmøtet.

3.5 Vedtak i styret kan ikke fattes uten at minst tre fra styret er til stede.

Varamedlemmer skal innkalles til alle møter, men har kun stemmerett når

andre styremedlemmer er fraværende.

3.6 Styreprotokoll skal være tilgjengelig for alle medlemmer ved

forespørsel.

3.7 Man må være betalende medlem for å velges inn i styret.

§ 4. Årsmøtet

4.1 Årsmøtet er foreningens høyeste organ.

Ordinært årsmøte skal holdes hvert år, innen utgangen av mai.

Innkalling skal skje skriftlig til alle medlemmer, med minst 3 ukers varsel.

Saker som medlemmene ønsker å få behandlet på årsmøtet, må være

styret i hende minst 2 uker før årsmøtet.

4.2 På årsmøtet gies en stemme per medlemsskap

 Enkeltmedlemsskap = 1 stemme

 Familiemedlemskap = 1 stemme

 Foreningsmedlemsskap = 1 stemme

§ 5 Regnskap

5.1 Regnskapet følger kalenderåret.

5.2 Økonomiansvarlig er ansvarlig for føring av regnskap, og skal ha den

oversikt som er nødvendig for at SFF har en ordnet økonomi.

5.3 SFF er ikke underlagt krav om revisorplikt. Det velges på årsmøtet ett

medlem, utenom styret, som sammen med økonomiansvarlig, gjennom

går regnskapet ved årsoppgjør.

5.4 Regnskap og årsmelding legges frem på årsmøtet. Begge følger kalenderåret.

§6 Endringer

Endringer av vedtekter kan kun skje på årsmøtet eller ekstra ordinært

årsmøte.

§7 Oppløsning

Vedtak om oppløsning kan kun fattes på årsmøtet eller ekstra ordinært

årsmøte